Diari Oficial de la Generalitat Valenciana


Sumari del DOGV 8487, del 15-02-2019 (2019/1451)

ACORD de 8 de febrer de 2019, del Consell, de designació de membre del Consell d'Administració de l'Autoritat Portuària de València.
------------------------------------------------------------------------------------------------------------------------------------

### Dades del document

Número de DOGV
:   8487

Data del DOGV
:   15-02-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/1451


Data del document
:   08-02-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

ACORD de 8 de febrer de 2019, del Consell, de designació de membre del Consell d'Administració de l'Autoritat Portuària de València. [2019/1451]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, pel president de l'entitat, el capità marítim i 13 vocals.  
  
L'apartat 2 de l'article 30 del text refós esmentat disposa que la designació dels vocals haurà de fer-se necessàriament a proposta de les administracions públiques i entitats i organismes representats en el consell d'administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
En l'àmbit de la Comunitat Valenciana aqueixa competència correspon al Consell, segons disposa l'article 17.b de la Llei 5/1983, de 30 de desembre, de la Generalitat, del Consell.  
Atenent la seua representativitat en l'àmbit considerat, segons el que es preveu en la disposició addicional sisena del Reial decret legislatiu 1/1995, de 24 de març, pel qual es va aprovar el text refós de la Llei de l'Estatut dels Treballadors, la Confederació Empresarial de la Comunitat Valenciana ha comunicat l'acord del seu òrgan de govern de 20 de desembre de 2018 per a la designació de Juan Pablo Lázaro Montero de Espinosa com a vocal del Consell d'Administració de l'Autoritat Portuària de València, en representació de les organitzacions empresarials rellevants en l'àmbit portuari.  
Per això, a proposta de la consellera d'Habitatge, Obres Públiques i Vertebració del Territori, el Consell, amb la deliberació prèvia, en la reunió del 8 de febrer de 2019,  
  
  
ACORDA  
  
Designar Juan Pablo Lázaro Montero de Espinosa, com a vocal del Consell d'Administració de l'Autoritat Portuària de València, en representació de les organitzacions empresarials rellevants en l'àmbit portuari.  
Aquesta designació tindrà efectes des de l'endemà de la publicació en el Diari Oficial de la Generalitat Valenciana.  
  
València, 8 de febrer de 2019  
  
La consellera secretària,  
MÓNICA OLTRA JARQUE